NELJANDA KOOSSEISU

OTSUS

Haapsalu,		23. september 2005 nr 222

Haapsalu Linnavolikogu 17.06.2005 
otsuse nr 196 “Vara võõrandamine 
(Saanika küla, Ridala vald, Läänemaa)”
muutmine

Haapsalu Linnavolikogu 17.06.2005 otsusega nr 196 otsustati võõrandada avaliku kirjaliku enampakkumise korras kinnistu aadressiga Saanika küla, Ridala vald, Läänemaa. Otsuse punktis 1.1 toodud katastriüksust ei õnnestunud kahel enampakkumisel müüa. Arvestades katastriüksuse asukohta ja maa seisukorda on otstarbekas alghinda alandada.
Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 3 p 1, § 22 lg 1 p 37, § 23, Haapsalu põhimääruse § 12 lg 1 p 43, § 54 lg 3, § 62 ja haldusmenetluse seadusest, Haapsalu Linnavolikogu otsustab:

1.	Muuta Haapsalu Linnavolikogu 17.06.2005 otsust nr 196 ja asendada punktis 1.1 sõnad ja numbrid “92 800 (üheksakümmend kaks tuhat kaheksasada)” sõnade ja numbritega “60 000 (kuuskümmend tuhat)”.

2.	Otsus jõustub avalikustamisega linnavolikogu kantseleis.

3.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse avalikustamisest.

Andres Ammas
Volikogu esimees